12/02/2019 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
Bases específicas da convocatoria de subvencións a entidades sen fins de lucro para investimentos de servizos sociais no ano 2019 da Deputación Provincial da Coruña

Bases reguladoras da convocatoria de subvencións a entidades sen fins de lucro para investimentos de servizos sociais no ano 2019 da Deputación Provincial da Coruña Na sesión celebrada o día 8 de febreiro de 2019, a Xunta de Goberno acordou aprobar as bases reguladoras de subvencións a entidades sen fins de lucro para investimentos de servizos sociais no ano 2019, da Deputación Provincial da Coruña, que se transcriben de seguido. CONVOCATORIA DO PROGRAMA DE SUBVENCIÓNS A ENTIDADES SEN FINS DE LUCRO PARA O INVESTIMENTO DE SERVIZOS SOCIAIS NO ANO 2019 BASES ESPECÍFICAS DA CONVOCATORIA (complementarias das Bases reguladoras xerais) Datos da convocatoria Base 2.–Réxime xurídico Réxime xurídico específico da convocatoria  Lei 13/2008, do 3 de decembro, de servizos sociais de Galicia.  Lei 3/2011, do 30 de xuño, de apoio á familia e á convivencia de Galicia.  Decreto 99/2012, do 16 de marzo, polo que se regulan os servizos sociais comunitarios e o seu financiamento.  Decreto 148/2014, do 6 de novembro, polo que se modifica o Decreto 99/2012, do 16 de marzo, polo que se regulan os servizos sociais comunitarios e o seu financiamento.  Lei 10/2013, do 27 de novembro, de inclusión social de Galicia.  Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia  Ordenanza de uso da lingua galega na Deputación da Coruña, BOP 186, do 29 de setembro de 2017. Base 3.–Obxecto 3.1. Servizos, programas e actividades subvencionables Serán obxecto desta convocatoria os programas ou accións contemplados nesta base. Poderase solicitar un só código e un só tipo de programa dos enmarcados en cada código. A Sección de Servizos Sociais poderá remitir as peticións ao código correspondente dentro da mesma convocatoria cando se estime que a solicitude está mal presentada. A denominación do obxecto da subvención recollido na solicitude deberá reflectir correctamente o seu contido, indicando código, nome do programa que corresponda co código, e título do seu programa ( Exemplo: EI4- Programa de conciliación. Campamento de verán). De non ser así, poderá modificalo de oficio a Sección de Servizos Sociais. A denominación modificada será a que figure nas resolucións de concesión. PROGRAMAS NA ÁREA DE FAMILIA, INFANCIA E MOCIDADE Códigos: EF-1 Centros de menores EF-2 Centros de atención á infancia EF-3 Ludotecas EF-4 Puntos de encontro EF-5 Programas de atención psicosocial e intervención socioeducativa dirixidos a menores en situación de risco ou conflito social. PROGRAMAS NA ÁREA DE PERSOAS MAIORES Códigos: EP-1 Residencias EP-2. Fogares residenciais EP-3 Centros de atención diúrna e/ou nocturna EP-4 Centros mixtos EP-5 Vivendas comunitarias EP-6 Apartamentos tutelados PROGRAMAS NA ÁREA DE DIVERSIDADE FUNCIONAL Códigos: ED-1 Eliminación de barreiras ED-2 Centros residenciais ED-3 Centros de día ED-4 Centros ocupacionais ED-5 Centros de rehabilitación psicosocial e laboral ED-6 Centros especiais de emprego (sen ánimo de lucro). ED-7 Vivendas tuteladas ED-8 Tratamentos de rehabilitación ED-9 Respiro familiar ED-10 Centros especiais de emprego (sen ánimo de lucro). ED-11 Programas de inserción laboral que inclúan itinerarios personalizados, accións de formación específica, atención e seguimento individualizado. Estes programas deberán comprender: – Análise de necesidades previa ao deseño do itinerario de inserción laboral. – Accións formativas adaptadas ás necesidades das persoas usuarias. – Accións de acompañamento á busca de emprego (por conta propia ou allea). – Accións de seguimento. ED-12 Programas de acción tutelar PROGRAMAS NA ÁREA DE DROGODEPENDENCIAS E OUTROS TRASTORNOS ADITIVOS Códigos: EOT-1 Programas de tratamento terapéutico, rehabilitación e inserción social. EOT-2 Unidades de día EOT-3 Unidades asistenciais EOT-4 Comunidades terapéuticas EOT-5 Vivendas de apoio EOT-6 Centros especializados en tratamento do alcoholismo EOT-7 Programas de apoio ás familias e para prevención no colectivo de menores e mocidade que se desenvolvan en colaboración cos centros de atención a persoas con drogodependencias. Os programas EOT-1, EOT-2, EOT-3, EOT-4, EOT-5, deberán estar incluídos na rede asistencial do Plan de Galicia sobre drogas. EOT-8 Programas de inserción laboral que inclúan itinerarios personalizados, accións de formación específica, atención e seguimento individualizado. Estes programas deberán comprender: – Análise de necesidades previa ao deseño do itinerario de inserción laboral. – Accións formativas adaptadas ás necesidades das persoas usuarias. – Accións de acompañamento á busca de emprego (por conta propia ou allea). – Accións de seguimento. PROGRAMAS NA ÁREA DE MINORÍAS ÉTNICAS E INMIGRACIÓN Códigos: EOM-1 Programas de formación prelaboral para o emprego. EOM-2 Programas de inserción laboral que inclúan itinerarios personalizados, accións de formación específica, atención e seguimento individualizado. Estes programas deberán comprender: – Análise de necesidades previa ao deseño do itinerario de inserción laboral. – Accións formativas adaptadas ás necesidades das persoas usuarias. – Accións de acompañamento á busca de emprego (por conta propia ou allea). – Accións de seguimento. EOM-3 Programas de apoio á integración social. PROGRAMAS NA ÁREA DE PERSOAS EN RISCO OU SITUACIÓN DE EXCLUSIÓN OU ESPECIAIS DIFICULTADES DE INSERCIÓN SOCIAL, LABORAL, ETC (PERSOAS SEN TEITO, EXRECLUSAS E OUTRAS) Códigos: EOR-1 Albergues. EOR-2 Centros de acollida e inclusión. EOR-3 Comedores sociais. EOR-4 Centros de atención social continuada. EOR-5 Centros de día de inclusión social. EOR-6 Programas de inserción laboral que inclúan itinerarios personalizados, accións de formación específica, atención e seguimento individualizado. Estes programas deberán comprender: – Análise de necesidades previa ao deseño do itinerario de inserción laboral. – Accións formativas adaptadas ás necesidades das persoas usuarias. – Accións de acompañamento á busca de emprego (por conta propia ou allea). – Accións de seguimento. ACHEGAS ECONÓMICAS DAS PERSOAS USUARIAS É finalidade desta Deputación garantir que todas as persoas poidan acceder aos Servizos Sociais aínda que non dispoñan dos medios económicos axeitados ou suficientes, para o aboamento dos custos e sen prexuízo da calidade e priorización dos servizos. Polo tanto, e tendo en conta o recollido no artigo 56 da Lei 13/2008 dos servizos sociais de Galicia, sobre a achega económica das persoas usuarias ao financiamento dos servizos sociais, a Deputación da Coruña valorará nesta convocatoria, a achega económica das persoas usuarias ao financiamento dos custos dos servizos. A valoración farase de acordo ás seguintes consideracións: 1. Non se considerará copago a achega da cota de socios/as á entidade prestadora do Servizo 2. Considerárase copago a achega económica das persoas usuarias ao financiamento dos custos dos servizos subvencionados.3. As entidades deberán recoller no proxecto técnico o custo do servizo, así coma os baremos de proporcionalidade que se establezan.3.2. Observacións comúns. No caso de que se estime que a petición encaixa noutra convocatoria da Sección de Servizos Sociais poderase realizar de oficio este cambio, despois do consentimento da entidade interesada. Co obxecto de axudar á difusión das actividades que se realizan na provincia, as entidades comunicaranlle á Sección de Servizos Sociais a realización daquelas actividades abertas ao público en xeral para as que solicita a subvención previamente ao seu inicio a través do enderezo electrónico servizos. sociais. difusion@dacoruna. gal Nos programas orientados á inserción social e/ou laboral, as persoas destinatarias destas accións deberán reunir polo menos unha ou máis das condicións recollidas no artigo 3 da Lei 10/2013, do 27 de novembro, de inclusión social de Galicia.3.3. Gastos subvencionables. Base 4.–Exclusións Ademais das exclusións que figuran nas bases reguladoras das convocatorias, exclúense os seguintes gastos: – Non se financiarán aqueles conceptos de gastos incluídos en proxectos que xa foron subvencionados en convocatorias anteriores, aínda que non foran executados. – Exclúense dos gastos subvencionables, cando non correspondan cos obxectivos da convocatoria, os referidos a actividades culturais, deportivas e de lecer e tempo libre. – Exclúense aquelas solicitudes que non estean destinadas a obras ou equipamentos que sexan susceptibles de uso. – Non se financiarán gastos realizados con anterioridade a 2019. – Non se subvencionarán investimentos nas sedes sociais das entidades onde non se desenvolvan os programas subvencionados e centros non contemplados dentro dos códigos da convocatoria. – Non se financiarán investimentos nos centros que non cumpran cos requisitos de autorización de centros da Xunta de Galicia segundo o establecido na base 6. c. Base 5.–Entidades solicitantes Solicitar nesta convocatoria é compatible con presentar solicitude dentro da convocatoria de mantemento de programas e servizos en materia de servizos sociais (FOAXE-P) ou mantemento de centros de servizos sociais (FOAXE-C) sempre que axusten as dúas peticións aos límites de contía indicados. Base 6.–Requisitos e obrigas das entidades solicitantes Ademais dos requisitos expresados no punto 6 das bases reguladoras, as entidades de iniciativa social poderán optar ao financiamento para os servizos, programas e actividades que se relacionan nesta convocatoria, sempre que cumpran os seguintes requisitos: – Carecer de fins de lucro (poderán participar na convocatoria as cooperativas sen ánimo de lucro e os centros especiais de emprego sen ánimo de lucro). – Requisitos de rexistro:  Estar rexistradas, como entidade de iniciativa social sen ánimo de lucro no Rexistro único de entidades prestadoras de servizos sociais da Xunta de Galicia (Decreto 254/11, do 23 de decembro, DOG do 20 de xaneiro de 2012)  No caso dos centros especiais de emprego sen ánimo de lucro deberán acreditar que están rexistrados no Rexistro de Centros Especiais de Emprego da Xunta de Galicia.  No caso das cooperativas sen ánimo de lucro deberán estar rexistradas no Rexistro de Cooperativas da Consellería de Economía, Emprego e Industria da Xunta de Galicia, como cooperativas sen ánimo de lucro. As entidades que non estean rexistradas nos termos anteriores, deberán solicitar o rexistro previamente á presentación da solicitude da subvención. No momento de achegar a xustificación deberán acompañar a acreditación do rexistro efectivo. – Os centros, programas e servizos que deban someterse a autorización administrativa previa da consellería competente en materia de servizos sociais (segundo o disposto na disposición transitoria primeira do Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia), deberán contar coa correspondente autorización de tela solicitada con anterioridade á finalización do prazo de presentación de solicitudes. Sen prexuízo do establecido na normativa específica, os ditos centros son os seguintes:  Centros de atención á infancia e a menores en situación de conflito ou desamparo e os servizos complementarios regulados polo Decreto 329/2005, do 28 de xullo, polo que se regulan os centros de menores e os centros de atención á infancia.  Ludotecas.  Puntos de encontro familiar.  Centros de atención a persoas maiores, con discapacidade e dependencia.  Centros residenciais para mulleres vítimas de maltrato.  Centros de inclusión e emerxencia social. Base 7.–Solicitude 7.1. Prazo e presentación de solicitudes específicas da convocatoria. O prazo de presentación de solicitudes determinarase no anuncio de publicación do extracto da convocatoria do presente programa no BOP, a través da Base Nacional de Subvencións.7.2. Documentación. Ademais da documentación relacionada nas bases reguladoras, as entidades solicitantes teñen que achegar, de xeito telemático: 1. Estatutos actualizados da entidade ou documento equivalente.2. Declaración da inscrición da entidade, ou da solicitude de inscrición, no Rexistro Único de Entidades Prestadoras de Servizos Sociais da Xunta de Galicia ou, no caso dos centros especiais de emprego, no Rexistro de Centros Especiais de Emprego da Xunta de Galicia ou, no caso das cooperativas sen ánimo de lucro, no Rexistro de Cooperativas da Consellería de Economía, Emprego e Industria da Xunta de Galicia, como cooperativas sen ánimo de lucro, sempre con anterioridade á finalización do prazo de presentación de solicitudes.3. Nos supostos establecidos na base 6, c), declaración de que a entidade conta, ou solicitou con anterioridade ao prazo de presentación de solicitudes, coa autorización da Xunta de Galicia do centro, servizo e/ou programa obxecto da solicitude ou, de ser necesario, declaración da autorización para a construción/creación e/ou modificación substancial de centros de servizos sociais.4. Declaración de que a entidade aprobou as liquidacións ou contas do último exercicio vencido legalmente esixibles.5. Declaración de que o/a representante da entidade ou a entidade non foron sancionados ou condenados por resolución administrativa ou sentenza firme pola comisión de condutas discriminatorias nos termos dispostos na Lei orgánica 3/2007, do 22 de marzo, para igualdade efectiva entre mulleres e homes, na Lei orgánica 1/2004, do 28 de decembro, de medidas de protección integral contra a violencia de xénero, así como no decreto lexislativo 2/2015, do 12 de febreiro, polo que se aprobou o texto refundido das disposicións legais da Comunidade Autónoma de Galicia.6. Declaración, no seu caso, de que a entidade solicitante ten cedido un local para o desenvolvemento dos seus servizos por parte da Deputación Provincial da Coruña.7. Proxecto descritivo xeral da actividade que se ha cubrir segundo o modelo fornecido pola Deputación. No caso de que non se cubran todos os apartados deste documento non se valorarán conforme aos criterios de valoración recollidos na base 8.1. No caso de que a entidade solicitante presente unha solicitude dentro da convocatoria FOAXE-P ou FOAXE-C e outra dentro da convocatoria FOIE para o mesmo programa ou servizo, deberá presentar o mesmo proxecto descritivo en ambos os dous expedientes, utilizando para isto o modelo da convocatoria FOAXE-P ou FOAXE-C.8. Orzamento estimado dos gastos por conceptos. Se abarca dúas ou más anualidades ou se divide en fases, deberá identificarse o orzamento e as fontes de financiamento de cada unha delas.9. Declaración doutros ingresos previstos para a mesma actividade.10. Declaración de que as obras ou equipamentos obxecto da solicitude da subvención non son os mesmos que os subvencionados por esta Deputación en convocatorias anteriores.11. Se é o caso, solicitude de autorización para concertar a execución total ou parcial das actividades con persoas xurídicas vinculadas segundo o modelo fornecido pola Deputación e, no caso de persoas xurídicas, achegar a documentación de constitución da entidade para comprobar o seu obxecto social.12. Declaración, se é o caso, de non contar con medios materiais ou humanos, o que motiva a necesidade da contratación superando o 50% do importe do gasto.13. Certificación da relación das persoas que desempeñan os cargos dos órganos da entidade e, no caso de asociacións, do número de socios da entidade.14. Compromiso de que na execución da súa actividade non utilizarán unha linguaxe sexista e non empregarán a imaxe da muller como reclamo ou con connotacións de tipo sexual ou denigrantes segundo o disposto no Decreto lexislativo 2/2015, do 12 de febreiro.15. Compromiso de que a comunicación e a produción escrita e oral (cartelaría, publicidade oral e escrita, redes sociais, etc.) a que dea lugar toda a actividade subvencionada pola Deputación da Coruña deberá estar en lingua galega (segundo o disposto na Ordenanza de uso da lingua galega na Deputación da Coruña, BOP 186 do 29 de setembro de 2017). 16. De ser necesario, declaración de que a entidade conta coas licenzas e autorizacións preceptivas para os efectos do cumprimento da legalidade urbanística e do respecto e protección do patrimonio histórico artístico e do medio ambiente ou, no seu caso, o compromiso da entidade de solicitar estas licenzas e autorizacións, que serán requiridas na xustificación da subvención.17. Compromiso, cando corresponda, de inscribir o ben, no rexistro público correspondente, con indicación da subvención obtida e do período de adscrición aos fins previstos por un prazo mínimo de cinco anos.18. Compromiso de manter a adscrición dos bens aos fins e intereses que motivaron a concesión da subvención por un prazo mínimo de dous anos para bens mobles e de cinco anos para bens inmobles.19. Compromiso da posta en marcha do servizo e/ou prestación ao que vai destinado o investimento unha vez rematado este e obtidas, de ser necesario, as correspondentes licenzas e/ou permisos.20. No caso de agrupación de entidades (federacións, confederacións.) deberán achegar unha listaxe das entidades beneficiarias das actividades para as que solicitan a achega. Tamén deberán de achegar esta listaxe as entidades que presten servizos a outras ou aos seus usuarios con cargo á achega da deputación.21. No caso de obras, declaración da propiedade ou dereito real que se posúa sobre o ben inmoble (propiedade, arrendamento con especificación do prazo de vixencia, cesión etc.). 22. No caso de adquisición de bens inmobles, deberán de achegar, ademais, informe de taxador independente debidamente acreditado e inscrito no correspondente rexistro oficial.23. No caso de que os investimentos se realizaran por fases, deberá achegarse un programa da súa execución onde se indique o número total de fases das que consta o proxecto coas prestacións a realizar en cada unha delas, as fases xa realizadas, as que quedan por realizar, e a fase para a que se solicita a subvención. As sucesivas propostas que se formulen deberán numerarse por fases coa indicación das xa executadas. Deberá acreditarse tamén que cada unha das fases subvencionadas son susceptibles de utilización independente. No seu caso, ademais da documentación anterior, e segundo a contía do orzamento do investimento, deberán achegar a seguinte documentación: 1. Se o orzamento do investimento é superior a 6.000,00 €, e inferior ou igual a 15.000,00 € (IVE excluído) deberán achegar:  Memoria valorada das obras ou prescricións técnicas das subministracións, subscritas por técnico competente.2. Se o orzamento do investimento é superior a 15.000,00 € e inferior ou igual a 40.000,00 € (IVE excluído), ademais da documentación anterior deberán achegar:  Orzamento de execución por contrata das obras ou prescricións técnicas das subministracións, subscritas por técnico colexiado.  Proxecto técnico das obras cando as normas específicas o requiran.3. Se o orzamento do investimento é superior a 40.000,00 € (IVE excluído), deberán achegar:  No caso de obras, proxecto técnico co contido definido no artigo 233 da Lei 9/2017 de contratos do sector público. Se as ditas obras non precisan un proxecto técnico conforme á legalidade, deberase achegar informe asinado por técnico colexiado competente indicando esta circunstancia xunto cunha memoria valorada das obras.  Autorizacións ou licenzas preceptivas.  No suposto de equipamento, prescricións técnicas das subministracións, subscritas por técnico colexiado. Poderase requirir a entidade para que achegue os datos, documentos complementarios e aclaracións que resulten necesarios para a tramitación e resolución do procedemento. Este requirimento farase segundo o establecido na base 6.4 das bases reguladoras xerais. Base 8.–Resolución O prazo máximo para resolver e notificar a resolución pola que se conceda ou denegue a subvención non excederá de 6 meses (arts.25 e 26 da LXS e arts.62 e 63 do RXS). 8.1. Valoración das solicitudes. A selección das peticións e a contía das subvencións determinaranse unha vez consideradas as actividades que se van realizar, ponderando as seguintes circunstancias: A aquelas entidades solicitantes que teñan cedido un local para o desenvolvemento dos seus servizos por parte da Deputación Provincial da Coruña descontaránselles 3 puntos da puntuación obtida. Cando non figure outra especificación, para computar os anos nos criterios de valoración terase en conta a data de fin de prazo de presentación das solicitudes como data de final do período. A valoración da solicitude conforme á anterior ponderación farase de acordo co exposto pola entidade no proxecto técnico achegado e no indicado no apartado de “Datos de valoración”. Para estes efectos aplicaranse de oficio as correccións valorativas necesarias para evitar a asignación de puntos non xustificados axeitadamente pola entidade.8.3. Reformulación de solicitudes. Cando o importe da subvención concedida sexa inferior ao importe solicitado, entenderase automaticamente reformulada a solicitude de subvención. No entanto, cando a entidade beneficiaria considere que non pode realizar a totalidade da inversión subvencionada, poderá reformular a súa solicitude co obxecto de poder solicitar subvención en futuras convocatorias para os conceptos de gasto que forman parte do proxecto subvencionado e que non se vaian executar. Esta reformulación suporá a nova valoración da solicitude. A entidade poderá solicitar a reformulación dentro do prazo de 10 días hábiles despois da notificación da resolución de concesión provisional das subvencións. Na resolución de concesión definitiva aprobarase, se procede, a reformulación solicitada e manteranse as condicións de concesión da subvención. No seu caso, minorarase o importe que corresponda. Calquera cambio que se aprobe reflectirase no apartado de datos económicos do expediente de solicitude.8.4. Cambios de obxecto. Nesta convocatoria non se permitirán cambios de obxecto. No que se refire aos cambios de concepto, que non se consideran cambios de obxecto, soamente poderán solicitarse no prazo de 10 días hábiles despois da notificación da resolución de concesión provisional e, no seu caso, aprobaranse na resolución de concesión definitiva. En canto ao cambio de lugar no que se realizará o investimento poderá solicitarse, no caso de obras, antes do seu inicio, e no caso de bens de equipo, antes da súa instalación ou traslado. Todos estes cambios deberán de ser aprobados pola Deputación despois do informe do persoal técnico. Base 9.–Xustificación e pagamentos 9.1. Prazo de xustificación. O prazo para a xustificación das subvencións será o establecido con carácter xeral nas bases reguladoras.9.3. Documentación xustificativa. Ademais da documentación relacionada nas bases reguladoras xerais, para o cobramento da subvención as entidades deberán presentar unha conta xustificativa simplificada que comprenda a seguinte documentación: 1. As entidades deberán acreditar o rexistro efectivo correspondente, ao que se refire a base 6. b, no momento de presentar a xustificación, no caso de non telo acreditado con anterioridade.2. Nos supostos establecidos na base 6, c), declaración de que a entidade conta, ou ten solicitado con anterioridade ao prazo de presentación de solicitudes, coa autorización da Xunta de Galicia do centro, servizo e/ou programa obxecto da solicitude ou, de ser necesario, declaración da autorización para a construción/creación e/ou modificación substancial de centros de servizos sociais.3. Memoria xustificativa segundo o modelo fornecido pola deputación. A memoria deberá reflectir expresamente os seguintes termos: obtención de licenzas preceptivas e cumprimento de normas contractuais e acreditarse a recepción da obra ou o equipamento, así como identificar claramente as obras/equipamentos para os que se concedeu a subvención e que non foron finalmente executados.4. Facturas, excepto no suposto de adquisición de bens inmobles.5. Declaración do acordo de aprobación da factura polo órgano competente da entidade, excepto no suposto de adquisición de bens inmobles.6. De ser necesario, acreditación da obtención das correspondentes licenzas e/ou permisos para a posta en marcha do centro ou servizo obxecto da subvención.7. No seu caso, declaración de inscrición no Rexistro da Propiedade do financiamento obtido e da adscrición do ben á finalidade para a que a subvención foi concedida polo prazo de dous anos no caso de equipamentos e cinco anos no caso de obras ou adquisición de inmobles.8. Declaración de que na execución da súa actividade non se utilizou a linguaxe sexista e de que non se empregou a imaxe da muller como reclamo ou connotacións de tipo sexual ou denigrante segundo o disposto no Decreto lexislativo 2/2015, do 12 de febreiro.9. No caso de que algunha das actividades executadas pola entidade implicara o contacto habitual con menores, certificación de que se comprobou que o persoal ao seu cargo non foi condenado por sentenza firme por ningún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos. (De acordo coa Lei orgánica 1/1996, de protección xurídica do menor, de modificación do Código civil e da Lei de axuizamento civil). No seu caso, ademais da documentación anterior, e segundo a contía do orzamento do investimento, deberán achegar a seguinte documentación: 1. Se o orzamento do investimento é superior a 6.000,00 €, e inferior ou igual a 15.000,00 € (IVE excluído) deberán achegar:  No suposto de adquisicións de bens de equipo, albará de entrega e fotografía ou acta de recepción.  No caso de adquisición de bens inmobles: escritura pública da adquisición.  No caso de execución de obras:  Relación valorada.  Fotografía.2. Se o orzamento do investimento é superior a 15.000,00 € e inferior ou igual a 40.000,00 € (IVE excluído), deberán achegar:  No suposto de adquisicións de bens de equipo,  Albará de entrega e fotografía ou acta de recepción.  Valoración pericial do ben adquirido subscrito por técnico colexiado independente.  No caso de adquisición de bens inmobles:  Escritura pública da adquisición.  Valoración pericial do ben adquirido subscrito por técnico colexiado independente.  No caso de obras:  Relación valorada.  Acta de recepción e fotografía.3. Se o orzamento do investimento é superior a 40.000,00 € (IVE excluído), deberán achegar:  No suposto de adquisicións de bens de equipo,  Acta de recepción e fotografía.  Valoración pericial do ben adquirido subscrito por técnico colexiado independente.  No caso de adquisición de bens inmobles:  Escritura pública da adquisición.  Unha valoración pericial do ben adquirido subscrito por técnico colexiado independente.  No caso de execución de obras:  Certificación de obra subscrita por técnico colexiado competente.  Relación valorada dixital.  Acta de recepción e fotografía. Base 11.–Transversalidade de xénero A transversalidade de xénero supón a aplicación do principio de igualdade de oportunidades entre mulleres e homes, de tal modo que se garanta o acceso das persoas en igualdade de condicións, se planifiquen as actuacións tendo en conta as desigualdades existentes e se identifiquen e avalíen os resultados producidos para o avance na igualdade real. Terase en conta para a valoración xeral dos proxectos a inclusión do principio de transversalidade de xénero coa finalidade de fomentar a igualdade de oportunidades entre mulleres e homes. A inclusión do principio de transversalidade poderá realizarse en cada unha das fases do proxecto. Poderá incluírse a través de: utilización dunha linguaxe non sexista así como no material editado e/ou empregado para a realización da actividade, incluíndo algunha actividade específica de igualdade (formativa, de sensibilización, etc.) dentro do programa solicitado, a través da definición de obxectivos xerais ou específicos en relación coa igualdade de oportunidades entre homes e mulleres, a través da formulación de indicadores avaliativos en relación co fomento da igualdade de xénero, mediante a obtención de datos desagregados por sexo, etc. A descrición da inclusión do principio de transversalidade de xénero no programa solicitado realizarase a través do impreso correspondente. Disposición adicional primeira De acordo co disposto na Lei orgánica 3/2018, do 5 de decembro, de protección de datos persoais e garantía dos dereitos dixitais, os datos facilitados serán tratados coa finalidade de poder atender as solicitudes. Os datos serán tratados de xeito confidencial, e só poderán ser cedidos, nos casos contemplados na lei. As persoas interesadas, poden exercer os dereitos de acceso, rectificación, supresión, oposición, limitación ao tratamento e portabilidade dos seus datos, perante a Deputación da Coruña en Avenida Porto da Coruña, 2, 15003 A Coruña, ou dirixindo un correo a delegadodeprotecciondedatos@dacoruna. gal Polo que, no seu caso, a entidade deberá recabar das persoas usuarias das que se faciliten os datos na xustificación da achega o consentimento para o tratamento dos seus datos de carácter persoal. A Coruña, 8 de febreiro de 2019. O PRESIDENTE O SECRETARIO Valentín González Formoso José Luis Almau Supervía